OzLabs/hebrew-wiki-articles huggingface dataset:
חיוג אל השאול

חיוג אל השאול (באנגלית: Call for the Dead) הוא מותחן ריגול מאת הסופר הבריטי ג'ון לה קארה, שיצא לאור ב-1961.

==רקע לכתיבת הספר==
בשנת 1959 הצטרף דייוויד קורנוול לשירות הביון הבריטי, ושירת בגרמניה כסוכן חשאי, תחת הכיסוי של דיפלומט בריטי. בשנת 1961 התפרסם ספרו הראשון, "חיוג אל השאול", תחת שם העט "ג'ון לה קארה". קורנוול נחשף כאשר המרגל המפורסם ביותר של התקופה, סוכן הק.ג.ב. קים פילבי, העביר את שמו למפעיליו הרוסים. עקב כך שב לבריטניה בשנת 1964, פרש מן השירות ועבר לעבוד כסופר במשרה מלאה תחת שם העט ג'ון לה קארה. לימים העיד כי תקופת שירותו בשירות החשאי הבריטי הייתה מאושרת ומלאת תחושת שליחות וסיפוק. קורנוול סיפר כי את ההשראה לספר קיבל מתקופת שירותו כסוכן חשאי בבון שבגרמניה, וכי את ההשראה לדמותו של ג'ורג' סמיילי והעזר כנגדו פיטר גוילאם קיבל מגיבורי ספריו של ארתור קונן דויל, שרלוק הולמס ודוקטור ווטסון.

==עלילת הספר==
עלילת הספר, המתרחשת בתקופת המלחמה הקרה, נפתחת כאשר ג'ורג' סמיילי, איש שירות הביטחון שעסק בריגול נגדי, נדרש לבדוק את מהימנותו של סמואל פנאן, פקיד במשרד החוץ הבריטי. דמותו של סמיילי מהווה אנטיתיזה לדמותו של ג'יימס בונד, אף כי גם הוא היה בעברו איש השירות החשאי הבריטי ופעל רבות מעבר לגבולות אנגליה. סמיילי, נמוך, שמן וממושקף, גויס לביון הבריטי בעת שהיה סטודנט באוניברסיטת אוקספורד והתמחה בשירה גרמנית במאה ה-17. הוא עבר הכשרה כלוחם וכסוכן חשאי, לחם במלחמת העולם השנייה כסוכן חשאי בריטי באירופה הכבושה על ידי הנאצים, בין היתר בגרמניה עצמה. יממה לאחר שקבע סמיילי את מהימנותו של פנאן נמצא הלה מת, לאחר שהתאבד. חשדו של סמיילי התעורר לאחר שגילה שפנאן הזמין לעצמו שיחת השכמה לשעה מאוחרת יותר מזו שבה, לכאורה, התעורר ובה נטל את חייו. בספר הוא מתחקה אחר רשת ריגול של הביון המזרח־גרמני שמפעילה סוכנים בבריטניה.

ספרו של לה קארה עמד בניגוד לספריו של סופר הריגול המצליח של אותה תקופה, איאן פלמינג, שיצר את דמותו של ג'יימס בונד. דמויותיו של לה קארה היו מורכבות יותר, אפלות ולעיתים גם שפלות יותר. עולמו לא חולק לשחור ולבן, טובים ורעים (לאורכו של הספר כלל אין זה ברור לקורא מי הם ה"טובים" בעלילה ומי הם ה"רעים"). לה קארה הראה לקהל קוראיו שעולם הריגול הוא מורכב, מלוכלך ואפל הרבה יותר מעולמו הזוהר של בונד.

==עיבודים לקולנוע ולטלוויזיה==
הספר עובד לסרט בשנת 1967, בשם The Deadly Affair. את הסרט ביים סידני לומט ואת דמותו של סמיילי (שבסרט שונה שמה לצ'ארלס דובס) גילם השחקן ג'יימס מייסון.

==קישורים חיצוניים==
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ספרי 1961
קטגוריה:ספרי ג'ון לה קארה
קטגוריה:ספרי הוצאת שלגי
קטגוריה:ספרי ריגול
קטגוריה:ספרים בריטיים
קטגוריה:המלחמה הקרה בתרבות ובאמנות
טסמניה ברלין

טסמניה ברלין (בגרמנית: SV Tasmania Berlin) הוא מועדון כדורגל גרמני השוכן ברובע נויקלן שבברלין, אשר בסיום עונת 2020/21 עלתה לליגה הרביעית בחשיבותה בגרמניה.

== היסטוריה ==

קודמו של המועדון, היה טסמניה 1900 ברלין (SC Tasmania 1900 Berlin), שסבל מבעיות כלכליות מתחילת שנות ה-70, ולכן שחקני הקבוצה החובבנית והנוער החליטו להקים מועדון משלהם ב-3 בפברואר 1973, אותו כינו בשם SV Tasmania 73 Neukölln. מאוחר יותר באותה שנה, מועדון הבונדסליגה לשעבר, טסמניה 1900 ברלין, הוכרז כפושט רגל והתפרק. פקידי ושחקני מועדון רבים הלכו בעקבותיהם כדי לתמוך בקבוצה החדשה בניוקולן.

טסמניה 73 שיחקה בעונות 1997–1998 וב-1998–1999 בליגה הרביעית דאז NOFV-Oberliga Nord. בדצמבר 2000 שונה שמו של המועדון ל-SV Tasmania-Gropiusstadt 1973.<ref></ref> בעונת 2007/08 טסמניה התמודדה בליגה החמישית בחשיבותה (הליגה הברלינאית). לאחר ארגון מחדש של הליגה ושתי ירידות ברציפות, המועדון שיחק בעונת 2009/10 בליגה השמינית, בזירקסליגה, לפני שסיימה במקום השני ועלתה ללאנדסלגה ברלין סטאפל 2 (VII) לעונת 2010/11. בשנת 2011, שמו של המועדון שונה ל-SV Tasmania Berlin . לאחר שסיימה ראשונה בעונת 2011/12 המועדון חזר לליגה הברלינאית. טסמניה זכתה בעונת 2018/19 ועלתה לליגה NOFV-Oberliga, הליגה החמישית, בעונת 2019/20 ולאחר עונת 2020/21 עלתה לליגה הרביעית.

== אצטדיון הקבוצה ==
המשחקים הביתיים של טסמניה מתקיימים ב-Werner-Seelenbinder-Sportpark בברלין-נויקלן, בעל 3,000 מושבים, ישירות ליד אתר נמל התעופה ברלין-טמפלהוף.

== תארים ==
;הליגה הברלינאית
* זכייה: 1997, 2019
;גביע ברלין
* זכייה: 2014, 2015

== קישורים חיצוניים ==
* 

== הערות שוליים ==

קטגוריה:קבוצות כדורגל שהוקמו ב-1973
קטגוריה:ברלין: מועדוני כדורגל
קטגוריה:קבוצות כדורגל גרמניות
טסמניה 1900 ברלין

טסמניה 1900 ברלין (בגרמנית: SC Tasmania 1900 Berlin) היה מועדון כדורגל גרמני מרובע נויקלן בברלין שהתקיים בשנים 1900–1973 והשתתף במשך עונה אחת בלבד בבונדסליגה, עונת 1965/1966, במהלכה צבר 31 משחקים ללא ניצחון וספג 108 שערים, הישגי שיא שליליים בתולדות הליגה.

== היסטוריה ==
המועדון נוסד כ-Rixdorfer TuFC Tasmania1900 ב-2 ביוני 1900. ההערכה היא שמייסדי המועדון עמדו לנדוד לאוסטרליה בסוף המאה ה-19, ולכן הם קראו למועדון שלהם על שם היעד הרצוי המשותף טסמניה.<ref></ref>

בשנת 1965, הקבוצה היחידה של ברלין בבונדסליגה, הרטה, נשללה מרישיון ההשתתפות והודחה על הפרת כללי שכר השחקנים בליגה. התאחדות הכדורגל הגרמנית רצתה להשאיר מועדון בעיר ברלין מסיבות פוליטיות וזה הוביל לאחד הפרקים המוזרים ביותר בתולדות הבונדסליגה.<ref name="awfulness"></ref> קבוצת קרלסרוהה ושאלקה ניסו להימנע מהורדה באמצעות תביעת מקומה של הרטה. לבסוף, הוחלט להשעות את הירידה לעונה אחת ולהגדיל את מספר הקבוצות בליגה מ-16 ל-18 כדי להכיל את שתי הקבוצות שבדרך כלל עלו מהליגות המחוזיות Regionalligen (הליגות האזוריות היו הליגות מתחת לבונדסליגה באותה תקופה). הפוליטיקה של המלחמה הקרה הובילה לצירופה של קבוצת כדורגל מעיר הבירה לשעבר כדי להחליף את הרטה.

המנצחת של הליגה האזורית של ברלין (Regionalliga), טניס בורוסיה ברלין(אנ'), לא הצליחה לעלות לבונדסליגה במקומה עלו באיירן מינכן ובורוסיה מנשנגלדבאך. לאחר שסיימה במקום השני, ספנדאואר SV, סירבה להצעת העלייה, הדרך למועדון השלישי, טסמניה 1900, הייתה ברורה כדי לנצל את ההזדמנות לייצג את ברלין בבונדסליגה.&nbsp;שבועיים בלבד לפני תחילת עונת 1965/66 .

למרות ניצחון 2: 0 בפתיחת העונה על קרלסרוהה באצטדיון האולימפי, הם הפכו לקבוצה הגרועה ביותר בתולדות הליגה. בעונה שכללה 34 משחקים הם ניצחו רק פעמיים. הם כבשו 15 שערים בלבד בזמן שספגו 108 וסיימו את העונה במקום האחרון כשהשיגו רק 8 מתוך 68 נקודות אפשריות. הקבוצה היחידה שלא ניצחה את טסמניה הייתה קייזרסלאוטרן שהוציאה רק שתי תוצאות תיקו (0–0 ו-1–1) נגדם. התוצאה 0–0 בבצנברג הייתה הנקודה היחידה שצברה טסמניה מחוץ לאצטדיון הביתי שלה. כך בעונת 1965/66 טסמניה החזיקה ברצף היסטורי של 31 משחקים (14 באוגוסט 1965&nbsp;- 21 במאי 1966) בהם לא ניצחה ומהווה הישג שיא שלילי בתולדות הבונדסליגה.

טסמניה הודחה בסוף העונה וחזרה לליגה האזורית של ברלין. למרות שהקבוצה עלתה פעמיים לטורניר ההעפלה בין 1966 ל-1973, הם מעולם לא הצליחו לחזור לבונדסליגה. בשנת 1973 הכריזה על פשיטת רגל.

=== טסמניה ברלין ===

הקבוצה היורשת, SC Tasmania 73 Neukölln הוקמה במקומה והפכה ל-SV Tasmania-Gropiusstadt 1973 בשנת 2000. בעוד הקבוצה הראשונה של המועדון החדש נאלצה להתחיל מחדש בליגה הנמוכה ביותר בשנת 1973 ועלתה במהירות לליגות העליונות, קבוצות הנוער של המועדון הורשו להישאר בליגות בהן שיחקו תחת השם הישן. מאז 2011 מכונה המועדון בשם טסמניה ברלין.

== מאמנים לשעבר ==
* גונתר באומן (1963–1964)
* פרנץ לינקן (1964–1965)
* היינץ-לודוויג שמידט (1965–1968)
* גיולה לורנט (1968–1969)
* מילאן אנטולקוביץ' (1969–1970)
* האנס היפ (1970–1972)
* פטר וילהורן (1972–1973)<ref>[https://web.archive.org/web/20110917210116/http://www.kicker.de/news/fussball/bundesliga/vereine/1-bundesliga/2010-11/tasmania-gropiusstadt-1973-59/trainer.html]</ref>

== קישורים חיצוניים ==

* [http://www.abseits-soccer.com/clubs/tasmania.html מדריך לכדורגל הגרמני]
== הערות שוליים ==

קטגוריה:קבוצות כדורגל שהוקמו ב-1900
קטגוריה:קבוצות כדורגל גרמניות
מלך הדרקון

מלך הדרקון (בשפת המקור: འབྲུག་རྒྱལ་པོ་) הוא תוארו של המונרך של ממלכת בהוטן.<ref></ref>

מלך הדרקון חובש את כתר העורב, הכתר הרשמי שנחבש על ראשי מלכי בהוטן.

בשפת דזונגקה, בהוטן ידועה בשם "דרוקיול" ("ארץ דרקון הרעם"). לפיכך, מלכי בהוטן נקראים "דרוק גיאלפו" ("מלך הדרקון"), והעם הבהוטני קורא לעצמו "דרוקפה" ("עם הדרקון"). 

השליט הנוכחי של בהוטן הוא ג'יגמה קיזר נאמגייל ואנגצ'וק.<ref name="king"></ref><ref></ref><ref></ref><ref></ref>

== רשימת מלכי הדרקון ==
מלכי הדרקון של בהוטן:<ref></ref>
{| class="wikitable sortable"
! מס' !! שם !! התחלת כהונה!! סיום כהונה
|-
| 1 || אוגיין ואנגצ'וק || 17 בדצמבר 1907 || 26 באוגוסט 1926
|-
| 2 || ג'יגמה ואנגצ'וק || 26 באוגוסט 1926 || 30 במרץ 1952
|-

| 3 || ג'יגמה דורג'י ואנגצ'וק || 30 במרץ 1952 || 21 ביולי 1972
|-
| 4 || ג'יגמה סינגייה ואנגצ'וק || 24 ביולי 1972 || 9 בדצמבר 2006
|-
| 5 || ג'יגמה קיזר נאמגייל ואנגצ'וק || 9 בדצמבר 2006 || מכהן
|-
|}

== ראו גם ==
* דרוק
* מלכת הדרקון

== הערות שוליים ==

קטגוריה:ערכים שבהם תבנית בריטניקה אינה מתאימה
*
תור ונסלן

תור ונסלן (Tor Wennesland; נולד ב-21 באוגוסט 1952) הוא דיפלומט נורווגי המכהן כמתאם המיוחד מטעם האומות המאוחדות לתהליך השלום במזרח התיכון.

==ביוגרפיה==
ונסלן בעל תואר ראשון בפילוסופיה וסוציולוגיה מאוניברסיטת אוסלו ותואר שני (Master of Divinity) מבית הספר הנורווגי לתאולוגיה.

הוא הצטרף למשרד החוץ הנורווגי ב-1983. בין תפקידיו היו הצבה במוסדות האו"ם בארמון האומות בז'נבה ובשגרירות נורווגיה בדבלין. ב-1992 מונה למזכיר הכללי של התנועה לשיתוף פעולה אירופאי בנורווגיה. ב-1994 שימש יועץ לדסק המזרח התיכון של שר החוץ הנורווגי בתקופה בה היו התהליכים שהובילו להסכמי אוסלו. ב-1996 מונה ליועצו של שר המינהל והתכנון טריה לארסן. לאחר התפטרותו של לארסן ב-1999 חזר למשרד החוץ. ב-2007 מונה ליועצו של טוני בלייר בתפקידו כשליח הקוורטט לענייני המזרח התיכון. ב-2008 הוצב בשגרירות נורווגיה בישראל ושימש ראש הנציגות הנורווגית לענייני הרשות הפלשתינאית. בשנים 2011–2015 כיהן כשגריר נורווגיה במצרים וכשגריר לא תושב בלוב. לאחר מכן שימש שליח נורווגיה למזרח התיכון.

ב-2020 מונה למתאם מיוחד מטעם האומות המאוחדות לתהליך השלום במזרח התיכון.

באוקטובר 2023, בעיצומה של מלחמת חרבות ברזל, נפגש עם שר החוץ של איראן עבדללהיאן, זאת לאחר שלא גינה את מתקפת הפתע על ישראל. בתגובה לכך הודיע שגריר ישראל באומות המאוחדות גלעד ארדן על ניתוק קשריו עם ונסלן.<ref></ref>

==קישורים חיצוניים==

* [https://www.un.org/sg/en/content/sg/personnel-appointments/2020-12-21/mr-tor-wennesland-of-norway-special-coordinator-for-the-middle-east-peace-process-united-nations-special-coordinator-for-the-middle-east-peace-process- Mr. Tor Wennesland of Norway - Special Coordinator for the Middle East Peace Process, United Nations Special Coordinator for the Middle East Peace Process (UNSCO)]

== הערות שוליים ==

קטגוריה:שגרירים במצרים
קטגוריה:נורווגים
קטגוריה:שגרירים בלוב
קטגוריה:נורווגיה: יחסי חוץ
קטגוריה:שליחי האו"ם למזרח התיכון
קטגוריה:נורווגים שנולדו ב-1952
גיגה ברלין

גיגה ברלין (ולפעמים גיגה-מפעל-4 או גיגה-מפעל אירופה), או בשמו המלא הגיגה-מפעל של טסלה בברלין-ברנדנבורג (Tesla Gigafactory Berlin-Brandenburg) הוא מפעל ייצור אירופי של טסלה, בגרונהייד, גרמניה.<ref></ref><ref name="electrek2019-11-13"></ref><ref></ref><ref></ref> הקמפוס ממוקם כ-35 ק"מ מדרום-מזרח למרכז ברלין על נתיב רכבת ברלין-ורוצלב, המהווה את הגבול הצפוני של האתר בין תחנת ארקנר לתחנת הרכבת פאנגשלאוזה, והכביש המהיר A10, המהווה את הגבול המערבי.<ref name="cityplans"></ref><ref name="szBalser"></ref>
המתקן ומיקומו בברלין הוכרז על ידי מנכ"ל טסלה, אילון מאסק, בנובמבר 2019 בתערוכת הפרס של דאס גולדן לנקראד. המפעל מייצר סוללות, מארזי סוללות ומוצרי הנעה לשימוש ברכבי טסלה, וכן מרכיב את טסלה מודל Y. המפעל החל ייצור באוקטובר 2021.<ref name="eruactiv20191113"></ref> המפעל נבנה במהירות בזק והחל פעילות מעט יותר משנה בלבד מאז החלו עבודות הבנייה ביוני 2020.<ref name="trati20200626">[https://www.teslarati.com/tesla-giga-berlin-construction-building-framework/ Tesla Giga Berlin’s building structure is about to begin construction], 26 June 2020.</ref>

== ראו גם ==
* גיגה טקסס

==קישורים חיצוניים==

* 

== הערות שוליים ==

קטגוריה:סוללות
קטגוריה:מפעלי טסלה
קטגוריה:ברלין: מבנים
גיגה טקסס

גיגה-טקסס (גם גיגה-מפעל 5) הוא מתקן לייצור רכב ליד אוסטין, טקסס, בבנייה על ידי טסלה מיולי 2020.<ref name=":0"></ref> טסלה תכננה להפכו לפעיל ב-2021.<ref name="fox20200723">[https://www.foxnews.com/auto/tesla-cybertruck-texas-interplanetary-update The Tesla Cybertruck will be built in Texas and is getting an interplanetary update], 23 July, 2020, Fox News</ref>

המפעל מתוכנן להיות המפעל הראשי של חברת טסלה לייצור טסלה סייברטראק. המפעל ייצר גם מכוניות מודל 3 ודגם Y עבור מזרח ארצות הברית.<ref name="cnn-bursztynsky-20200722"></ref><ref></ref>

== ראו גם ==
* גיגה ברלין
* גיגה נבדה
* גיגה שנגחאי
* מפעל טסלה בפרימונט

==קישורים חיצוניים==

* 

== הערות שוליים ==

קטגוריה:טקסס: מבנים
קטגוריה:מפעלי טסלה
מרצ'ין זלסקי

מרצ'ין זלסקי (בפולנית: Marcin Zaleski ; 1796 – 16 בספטמבר 1877) היה צייר פולני, נציג הנאו-קלאסיציזם. הוא צייר בעיקר את נופי הערים של ורשה, קרקוב ווילנה.

== ביוגרפיה ==
זלסקי נולד בקרקוב. את השכלתו הוא קיבל בקרקוב ובורשה. בשנים 1817–1822 עבד זלסקי כתפאורן בתיאטרון ורשה תוך כדי הפקת עותקים של ציורים. בשנת 1828 הציג האמן את עבודותיו בפעם הראשונה וקיבל מלגה להמשך לימודיו כצייר.

לאחר מכן המשיך ללמוד ציור בגרמניה, צרפת ואיטליה. הוא היה גם בין הדאגרוטיפים (צלמים) הראשונים בוורשה. הוא צילם צילומים ראשונים בסביבות 1840, הם לא שרדו עד ימינו ולא ידוע מה בדיוק תיארו. בשנת 1846 הפך האמן לפרופסור לפרספקטיבה בבית הספר לאמנויות יפות בוורשה.<ref></ref>

זלסקי ידוע במיוחד בזכות עבודות המתארות נופים עירוניים ואת האדריכלות של ורשה, קרקוב ווילנה.<ref></ref> את עבודותיו ניתן למצוא במוזיאון הלאומי בוורשה, פולין, במוזיאון אדם מיצקביץ' ובארמון גומל, בין המקומות האחרים. בין עבודותיו של זלסקי סדרת ציורים על מרד נובמבר בוורשה, שהיה עד ראייה אליו.<ref></ref> ציוריו, לצד ציורי ברנרדו בלוטו, שימשו לשחזור מבנים היסטוריים בוורשה שניזוקו או נהרסו במהלך מלחמת העולם השנייה.

בשנת 2019 החזיר המוזיאון הלאומי בוורשה את ציור השמן פנים הקתדרלה במילאנו מאת זלסקי, שנעלם לאחר מרד גטו ורשה בשנת 1944. הוא התגלה מחדש בווינה בשנת 2018 והוחזר לפולין בזכות מאמציו של משרד התרבות והמורשת הלאומית של פולין.<ref></ref>

זלסקי נפטר בוורשה בשנת 1877 בגיל 80 ונקבר בבית העלמין פוואצקי.

== גלריה ==
<gallery mode="packed" heights="180">
File:Marcin Zaleski, Pałac Myślewicki w Łazienkach.jpg|ארמון בלזינסקי פארק
File:Widok z Placu Zamkowego na Krakowskie Przedmieście - MP 3474.jpeg| טירה בקרקוב
File:Marcin Zaleski - Plac Teatralny w Warszawie.jpg|כיכר התיאטרון בוורשה
File:Katedra sw Jana.jpg|קתדרלה סנט. ג'ון
File:Zaleski Town Hall in Vilnius.jpg|בניין העיר בווילנה
File:Zaleski Return of squads of Polish army.jpg|חזרת הצבא הפולני
File:Sukiennica z syndykowka w 1836 MHMK.jpg|כיכר השוק בקרקוב
</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:ילידי 1796
קטגוריה:פולנים שנפטרו ב-1877
אורן רווח

אורן רווח (נולד ב-1974) הוא מנכ"ל רשת אסתי לאודר בישראל ויו”ר ענף הקמעונאות באיגוד לשכות המסחר, חבר נשיאות הארגונים העסקיים.

==ביוגרפיה==
אורן רווח נולד בטבריה. הוא החל את דרכו ברשת שופרסל בגיל 23, בתפקיד סגן מנהל סניף כאשר היה סטודנט למנהל עסקים בקריה האקדמית אונו. לאחר מכן, שימש כמנהל מותגי ניוטרוג'ינה, רוק, סיסלי, קלווין קליין ו-Clear&Clean.

בתום לימודיו לתואר שני במנהל עסקים והכשרות ניהוליות באוניברסיטת הרווארד, התמנה בגיל 27, למנהל רבלון ישראל.

במרוצת השנים ניהל את חטיבת הקוסמטיקה בקבוצת שסטוביץ, בשנת 2007 הגיע אורן רווח לקבוצת החברות אסתי לאודר.

רווח מוביל פרויקטים התנדבותיים בקבוצת החברות, בעיקר את חודש המודעות לסרטן השד, בשיתוף עם האגודה למלחמה בסרטן, ופעילות ביום האיידס העולמי עם הוועד למלחמה באיידס, באמצעות .

בעל תואר ראשון במנהל עסקים מהקריה האקדמית אונו ותואר שני במנהל עסקים והכשרות ניהוליות של אוניברסיטת הרווארד.

התגרש בשנת 2013 ונישא שוב (לאותה אישה, צופנת) בשנת 2021, אב לשלושה ילדים מתגורר בתל אביב.<ref></ref>

== קישורים חיצוניים ==
* 
* 
* 
* 
* 
* 
* 

==הערות שוליים==

קטגוריה:בוגרי הקריה האקדמית אונו
קטגוריה:בוגרי בית הספר לעסקים של הרווארד
קטגוריה:דירקטורים ישראלים
קטגוריה:יזמות ישראליות
קטגוריה:יזמים ישראלים
קטגוריה:מנכ"לים ישראלים
קטגוריה:אנשי עסקים ישראלים
קטגוריה:ישראלים שנולדו ב-1974
ביולנטה

ביולנטה (ביפנית: ビオランテ, באנגלית: Biollante) היא קאייג'ו מוטאנטית המופיעה בסדרת סרטי גודזילה. ביולנטה הופיעה לראשונה במהלך 16 בדצמבר 1989, בסרט גודזילה נגד ביולנטה, מבית היוצר של טוהו. ביולנטה מתוארת כבת כלאיים מפלצתית בין ה-DNA של גודזילה ל-DNA של צמח ולכן בניגוד לגודזילה שנוצר כמטפורה עבור חששות מנשק גרעיני, ביולנטה נוצרה כמטפורה עבור חששות מהנדסה גנטית.

== היסטוריה ==
=== גודזילה נגד ביולנטה ===
5 שנים לאחר שובו של גודזילה ב-1984, בסרדיה הערבית - מנסה ד"ר גנשירו שיראגמי להשתמש ב-DNA של גודזילה (המכונים בפיו כ"תאי G") כדי להעצים גנטית את יכולותיהם של צמחים שונים על מנת ליצור יבולים עמידים בפני מזג אוויר קשה. ניסיונותיו נכשלים כאשר פצצה מחרבת את מעבדתו והורגת את בתו אריקה. שיראגמי משלב בין DNA של ורד לבין ה-DNA של בתו, אך בגלל רעידת אדמה הניסוי כמעט נגמר באסון. בתקווה לעשות את הצמח כאלמותי, הוא מחבר בינו לבין תאי G וכתוצאה מכך נוצרת מוטציה היברידית שאותה הוא מכנה כ"ביולנטה". היצור משרש את עצמו לאגם אשינו, שם הוא קורא לגודזילה. גודזילה מגיע ושורף את ביולנטה באמצעות הקרן האטומית שלו, אך נבגיה מתפוררים באוויר ונוחתים מאוחר יותר באוסקה, שם ביולנטה משנה לצורה יותר מפלצתית להפחיד ונלחמת בגודזילה עד שהאחרון שורף אותה והיא נמלטת לחלל.

=== גודזילה נגד ספייסגודזילה ===
לאחר שנמלטה לחלל, ה-DNA של ביולנטה מתערבב עם הקרינה של מות'רה ומקרינה של חור שחור וכתוצאה מכך נולדת מחדש כספייסגודזילה. ביולנטה גם מוזכרת בקצרה באותו סרט, שם משערים כי ה-DNA שלה (המורכב גם מתאי G) תרמו ליצירתו של ספייסגודזילה.

== קישורים חיצוניים ==
* [https://www.tohokingdom.com/kaiju/biollante.htm ביולנטה] באתר הרשמי של טוהו

קטגוריה:גודזילה: דמויות
אוטו פישר

אוטו "שלוימה" פישר (בגרמנית: Otto "Schloime" Fischer; 1 בינואר 1901 – 1 ביולי 1941) היה כדורגלן ומאמן כדורגל יהודי-אוסטרי ששיחק בעמדת חלוץ שמאלי. היה שחקן נבחרת אוסטריה בכדורגל (7 משחקים). נרצח במהלך טבח לייפאיה, בלטביה.

== ביוגרפיה ==
פישר נולד וגדל בווינה, בן למשפחה יהודית, בנם של נטי פישר (לבית משפחת פוקורני; נולדה בבטלי, מוראביה ב-1870) והיינריך פישר (נולד ביביצ'קו, מוראביה ב-1860).

===קריירה כשחקן כדורגל===
בשנים 1921–1920 הוא שיחק בקבוצת הרטה וינה, בשנת 1921 שיחק בקבוצת קארלס באדר, בשנים 1926–1923 הוא שיחק בקבוצת פירסט וינה ובשנים 1930–1926 שיחק בקבוצת הכח וינה.

====נבחרת אוסטריה====
פישר שיחק כדורגל בנבחרת אוסטריה בין השנים 1923–1928 והשתתף ב-7 משחקים.

פציעה בברך סיימה את קריירת המשחק המקצועני שלו.

===קריירה כמאמן כדורגל ===
פישר אימן את קבוצת נאפולי בעונת 1928/1929, אך הוחלף על ידי ג'ובאני טרילה. בשנים 1930–1931 אימן את פ.ק מצ'ווה שבאץ' בסרביה. בשנים 1932–1934 אימן את DSV סאז בצ'כיה ובשנים 1941–1936 אימן את קבוצת קונקורדיה זאגרב.

בשנת 1936 עבר לפישר אמן בלטביה את קבוצת הכדורגל אולימפיה לייפאיה. בהדרכתו, הקבוצה לא הפסידה משחק כשהיא זכתה בתואר האליפות בעונה הראשונה שלו, ושוב ב-1938 וב-1939.

פישר נרצח במהלך טבח לייפאיה ב-1 ביולי 1941.

==קישורים חיצוניים==

* [http://liepajajewishheritage.lv/en/otto-schloime-fischer/ אוטו פישר], באתר Liepaja Jewish Heritage Foundation 
* [https://www.national-football-teams.com/player/43292/Otto_Fischer.html אוטו פישר], באתר National Football Teams 
* [https://eu-football.info/_player.php?id=6016 אוטו פישר], באתר EU-Football.info 

קטגוריה:כדורגלנים אוסטרים
קטגוריה:כדורגלנים יהודים
קטגוריה:חלוצי כדורגל אוסטרים
קטגוריה:חלוצי כדורגל יהודים
קטגוריה:כדורגלני הכח וינה
קטגוריה:כדורגלני נבחרת אוסטריה
קטגוריה:וינה: כדורגלנים
קטגוריה:מאמני כדורגל אוסטרים
קטגוריה:מאמני נאפולי
קטגוריה:יהודים בשואה: אוסטריה
קטגוריה:יהודים בשואה: לטביה
קטגוריה:ספורטאים שנספו בשואה
קטגוריה:אוסטרים שנולדו ב-1901
קטגוריה:אוסטרים שנפטרו ב-1941
טמאש הלר

טמאש הלר (בהונגרית: Heller Tamás; נולד בדברצן, 19 בנובמבר 1946) הוא שחקן, פרפורמר, מלחין, פזמונאי, יהודי-הונגרי זוכה פרס האמן המצטיין.

== ביוגרפיה ==
הלר נולד במשפחה יהודית בעיר דברצן.<ref></ref> הוא התוודע ליסודות המשחק על במת הילדים המפורסמת של מרתה פנייש (יחד עם השחקנית בורי קאלאי). בשנת 1965 נרשם עם האנסמבל פריצ'קה לתוכנית הטלוויזיה "מי יודע מה?" אבל הם הודחו בחצי הגמר. לאחר סיום לימודיו בגימנסיה למד ככל הנראה צילום ואחר כך שירת בצבא ההונגרי.

בין השנים 1972–1978 שיחק ב"תיאטרון צ'וקונאי של דברצן". לאחר מכן עבר לבודפשט ומשנת 1978 עד 2012 היה חבר בלהקת השחקנים של בימת מיקרוסקופ.<ref>[http://www.breuerpress.com/2015/06/19/heller-tamas-szinmuvesz-megirta-elete-tortenetet-aki-a-konyv-szuleteserol-beszelt/ Heller Tamás színművész megírta élete történetét, aki a könyv születéséről beszélt] breuerpress.com, 2015. június 19.</ref> המגוון של תפקידי דמיות הפרוזה שלו ואלה של הקברט המוזיקלי בולטים על הבמה ההונגרית. לאחרונה הוא כותב בעצמו את המילים והמוזיקה של שיריו.

== תפקידי תיאטרון ==

=== תיאטרון צ'וקונאי של דברצן ===
* קנדר – אב: קברט – מנחה
* קרלו גולדוני: משרתם של שני אדונים – טרופאלדינו
* ברטולט ברכט – וייל: אופרה בגרוש – מתיאס לפאס
* פאל אברהם: נשף בסאבוי – מוסטפא ביי

=== בימת מיקרוסקופ ===
<div class="mw-content-ltr">

== סרטיו ==
=== בטלוויזיה ===
* מסכות (1981)
* בעור המלאך (1990)
* כלב פרטי (1993 )
* פמיליה בע"מ (1993)
* האנשים הקשים ביותר (2000)
* כלבים

== ספרו ==
* בסטס הלר (Bests Heller). חמישים שנה על הבמה. בן שיחו של טמאש הלר הוא איסטוון שאפראן ; 2015

== פרסים ==
* טבעת מיקרוסקופ (1993)
* פרס הרדיו ההונגרי (1995)
* צלב קטן של מסדר הכבוד של הרפובליקה של הונגריה (1995)
* צלב הקצינים של מסדר הכבוד של הרפובליקה של הונגריה (2004)
* פרס האמן המצטיין (2006)

== לקריאה נוספת ==
* [http://mek.oszk.hu/02100/02139/html/sz10/162.html לקסיקון הונגרי לאמנות הבמה.]
* [https://www.jegy.hu/person/heller-tamas-358#panel1 טמאש הלר Jegy.hu]
* [http://fidelio.hu/szinhaz/2013/12/25/heller_tamas_ez_a_mufaj_egy_szakma/ טמאש הלר: "הז'אנר הזה הוא מקצוע"] fidelio.hu, בדצמבר 2013

== קישורים חיצוניים ==

* [https://port.hu/adatlap/szemely/heller-tamas/person-108342 טמאש הלר] באתר Port.hu

== הערות שוליים ==

קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:פזמונאים יהודים
קטגוריה:הונגרים שנולדו ב-1946
אלכסנדר אוגוסטינוביץ'

אלכסנדר אוגוסטינוביץ (בפולנית: Aleksander Augustynowicz; 7 בפברואר 1865 – 23 באוגוסט 1944) היה צייר פולני.<ref></ref>

== ביוגרפיה ==
אלכסנדר אוגוסטינוביץ' נולד ב־7 בפברואר לאביו, וינצנטי, ולאמו, יוליה (לבית חבצקי). הוא השלים את לימודיו התיכוניים בז'שוב, בשנים 1883–1886 ולאחריהן למד באקדמיה לאמנויות יפות של יאן מטייקו בקרקוב, שם התמחה אצל פליקס שינלבסקי, ולדיסלב לושקביץ' ויאן מטייקו. להשלמת לימודיו עבר למינכן והשתתף במסעות אמנים לאיטליה ולהונגריה.

בשנת 1890 עבר ללבוב, שם החל את קריירת האמן שלו. הוא בילה בזאקופנה בין השנים 1914–1921 ואז עבר להתגורר בפוזנן, שם כבר קנה לו שם בקרב האמנים המקומיים, שכן במהלך מלחמת העולם הראשונה הציג את ציוריו עם חברת האמנים.<ref></ref> 

בשנת 1925 התקבל אוגוסטינוביץ' כחבר באגודה לעידוד האמנויות היפות בוורשה. בשנת 1935, בפוזנן, חגג חמישים שנה ליצירתו. במהלכה ציון היובל ליצירתו הוצגו יצירות האמנות שלו בתערוכה רטרוספקטיבית. ב־11 בנובמבר 1937 העניק לו נשיא פולין את צלב הקצינים של מסדר פולוניה רסטיטוטה, על שירותו בתחום האמנות.

לאחר תחילת מלחמת העולם השנייה עבר לוורשה, שם נהרג במהלך מרד ורשה.

הוא היה נשוי לאנה צ'מריננסקה (1895), עימה נולדו לו שלוש בנות.<ref></ref>

אלכסנדר אוגוסטינוביץ' צייר דיוקנאות שהוצגו בתערוכות לאומיות ובינלאומיות.

בשנת 1925, במהלך תערוכת דיוקן פולין (Portret polski) בוורשה, הוענק לו תואר הכבוד הגבוה ביותר על כל יצירות האמנות שלו.

בפוזנן הוא צייר דיוקנאות רבים, רובן צוירו בצבעי מים. מרבית ציוריו עשויים צבעי מים ומציגים נופים ופולקלור פולני.

יצירות האמנות שלו מוצגות במוזיאונים רבים ברחבי פולין ובבעלות פרטית.<ref></ref> ארבע עשרה מיצירותיו, בצבעי מים ושמן, נמצאות במוזיאון הלאומי בפוזנן.

== גלריה ==
<gallery mode="packed" heights="180">
Aleksander Augustynowicz - Autoportret.jpg|דיוקן עצמי
File:Aleksander Augustynowicz Hucułka.jpg|אשה הוסוליט
File:Aleksander Augustynowicz Portret ojca artysty 1937.jpg|דיוקן אביו
File:Aleksander Augustynowicz Portret młodego górala 1921.jpg|דיוקן
File:Aleksander Augustynowicz Kościół w Rabce 1915.jpg|כנסייה
File:Aleksander Augustynowicz Odpoczynek 1890.jpg| אשה נשענת
File:Aleksander Augustynowicz Portret.jpg|דיוקן אשה
File:Aleksander Augustynowicz - Portret górala.jpg | דיוקן
File:Aleksander Augustynowicz - Krakowianka.jpg | אשה מקרקוב
File:Aleksander Augustynowicz - Seweryn Obst przy sztalugach.jpg | בסטודיו של צייר
File:Aleksander Augustynowicz - Portret dziewczyny w stroju ludowym 1916.jpg | ילדה בלבוש לאומי
</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:ילידי 1865
קטגוריה:פולנים שנפטרו ב-1944
פרנסואז בטנקור מאיירס

פרנסואז בטנקור מאיירס (בצרפתית: Françoise Bettencourt Meyers; נולדה ב-10 ביולי 1953) היא מיליארדרית צרפתייה, האישה העשירה בעולם, יורשת ואחת העורכות של הערות לתנ"ך ופעילה בנושא יחסים בין יהודים לנוצרים.<ref name="lesechos">[http://www.lesechos.fr/info/analyses/020263653804.htm Les Échos], December 2009.</ref> היא בתה ויורשתה היחידה של ליליאן בטנקור, ומשפחתה היא הבעלים של חברת לוריאל.<ref></ref> היא התחתנה עם ז'אן פייר מאיירס, נכדו של רב שנרצח באושוויץ, והם החליטו לגדל את ילדיהם ז'אן ויקטור (1986) וניקולה (1988) כיהודים. נישואיהם עוררו מחלוקת בגלל משפט שאליו סבה, אז'ן שילר, הועמד בגין שיתוף פעולה עם הממשלה הנאצית ושהיה המייסד של לוריאל.<ref name="guardian">[https://www.theguardian.com/world/2010/jul/09/liliane-bettencourt-profile The Guardian], July 10, 2010</ref>

בינואר 2024 מוקמה ב<nowiki>בלומברג</nowiki> במספר 12 ברשימת עשירי העולם. וכן לראשונה בהיסטוריה חצתה אשה את שווי 100 מיליארד דולר.

== הערות שוליים ==

קטגוריה:מיליארדריות
קטגוריה:מיליארדרים צרפתים
קטגוריה:אנשי עסקים צרפתים
קטגוריה:אנשי עסקים בתחום הקוסמטיקה
קטגוריה:נשות עסקים צרפתיות
קטגוריה:ניי-סיר-סן: אישים
קטגוריה:צרפתיות שנולדו ב-1953
קטגוריה:צרפתים שנולדו ב-1953
פסגת גידינגס

פסגת גידינגס (באנגלית: Giddings Peak) היא פסגה ברכס אתוס, בהרי הנסיך צ'ארלס, באדמת מק. רוברטסון, שבאנטארקטיקה.

הפסגה ממוקמת בסמוך ממערב להר בשרווייז.

גובהה של הפסגה 1808 מטרים מעל פני הים; הפסגה היא ההר ה-2,140 בגובהו באנטארקטיקה.

== היסטוריה ==
=== גילוי ומיפוי הפסגה ===

הפסגה מופתה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

=== מקור השם ===

שמה של הפסגה ניתן לה על יד ועדת השמות האנטארקטיים של אוסטרליה.

הפסגה נקראת על שמו של אלברט גידינגס (A. Giddings), שהיה טבח, בתחנת וילקס, בשנת 1959.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5662 פסגת גידינגס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2035 פסגת גידינגס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5308&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת גידינגס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=5662&fid=antgeo_109 תצלום לוויין של אזור פסגת גידינגס]
* [https://mapcarta.com/25613336 מפת אזור פסגת גידינגס]
* [http://distancebetween.info/giddings_peak מחשבון מרחקים - המרחק מפסגת גידינגס לאתרים סמוכים]
* [https://www.yr.no/en/forecast/daily-table/2-6633829/Antarctica/Giddings%20Peak תחזית מזג אוויר עדכנית ארוכת טווח עבור פסגת גידינגס]

== הערות שוליים ==

גידינגס
הפיכת הבעת' בסוריה (1963)

הפיכת הבעת' בסוריה (המכונה גם "מהפכת 8 במרץ") התרחשה ב-8 במרץ 1963 והובילה להדחתו של הנשיא נאזים אל קודסי התחלת שלטון מפלגת הבעת' שנתמכה על ידי מצרים. ההפיכה הושפעה על ידי הפיכת הרמדאן שהתרחשה בעיראק בפברואר 1963 ובוצעה על ידי ההנהגה הצבאית של הבעת' ולא על ידי הנהגתה האזרחית. ההפיכה תוכננה ל-7 במרץ, אך נדחתה ביום מחשש מזליגת מודיעין לשלטונות.

== רקע ==

סוריה הוקמה בשנת 1920 כממלכה הערבית של סוריה בהנהגת פייסל הראשון. מדינה זו תוכננה להיות ממלכה ערבית חדשה (ולא רק סורית), אשר דגלה בלאומיות ערבית. הממלכה קרסה לאחר כמספר חודשים, ונוצר המנדט הצרפתי בסוריה. בשלב זה התפחתו בסוריה תנועות שניסו ליצור זהות סורית (ובהן המפלגה הסורית הסוציאלית-לאומית) וכן תנועות קומוניסטיות או אסלאמיות. רוב הסורים בתקופה זו ראו עצמם כערבים, ולא כסורים. בתקופת המנדט נוצרה חברה מעמדית מאוד במדינה. סוריה הפכה לעצמאית עם תום המנדט ב-17 באפריל 1946 ונשלטה על ידי האליטה מתקופת המנדט. אליטה זו דעכה לאחר 1948 ועלייתו של הצבא בפוליטיקה.

בתקופה זו הוקמה מפלגת הבעת' על ידי מישל עפלק וסלאח א-דין אל-ביטאר במהלך שנות ה-40 כתנועה חילונית, לאומנית סוציאליסטית ואנטי-מערבית. בשנות החמישים המפלגה הצליחה להתבסס בקרב מעמד הביניים העירוני וכן בכפרים. בשנת 1956 ארגנה מפלגת הבעת' את מחאת העבודה הראשונה בתולדות סוריה. אחת המחלוקות המרכזיות במפלגה היו האם ועד כמה לתמוך ברעיון השותפות המדינית עם מצרים אשר פורקה בסופו של דבר ב-1961. בנוסף על כך, חלקים מן המפלגה זנחו את רעיונות הפאן ערביות, ונמשכו יותר לסוציאליזם.

בנוסף על כך, בתקופה זו נוצר חוסר שביעות עממי כנגד האליטות השולטות במדינה, וכן מירמור מצד המיעוטים (דרוזים, עלווים, אסמאעילים) שלכאורה קופחו על ידי השלטונות.

== תכנון ומהלך ההפיכה ==
תכנון ההפיכה החל עוד בשנת 1962 על ידי הוועדה הצבאית של הבעת'. בתחילה התכנון היה להשתלט על מספר בסיסים צבאיים, על האקדמיה הצבאית בעיר חומס ועל תחנת הרדיו של דמשק. לאחר תחילת התכנון, נוצרו קשרים בין המפלגה לבין קצינים בכירים בצבא הסורי.

בלילה שבין 7–8 במרץ, טנקים ויחידות נאמנות להפיכה החלו לנוע לעבר דמשק. במקביל המורדים הצליחו להשתלט על כוחות הצבא ברמת הגולן ובא-סווידא. לאחר שהושגה שליטה באזורים אלו והחלה התנועה הצבאית לדמשק, נכבשו גם מתקנים קריטיים כמו סניף הדואר המרכזי, תחנת הרדיו ומטה משרד הביטחון. עד שעות הבוקר הסתיים כיבוש כלל מתקני הצבא והשלטון המרכזיים. במהלך העימותים נהרגו כ-820 איש.

הפעולה הראשונה של השלטון החדש הייתה הקמת המועצה הלאומית לפיקוד המהפכה, שהורכבה משנים-עשר אנשי בעת ושמונה נאצריסטים ועצמאיים.

באוקטובר 1963, כשמונה חודשים לאחר ההפיכה, התקיימה ועידת מפלגת הבעת' הששית, בה חברו כוחות רדיקליים ומהפכנים יותר מסוריה ומעיראק לשכתב את מצע המפלגה. קציני הבעת' הסוריים, שרובם היו בני מיעוטים, ניצלו את השינוי לקדם את מעמדם ואת מקומם בסולם החברתי.

בפברואר 1964 התכנסה ישיבה מיוחדת של מפלגת הבעת', שבה הודחו המרקסיסטים מוועידת המפלגה. בתום כך היו האנשים העיקריים בשלטון חברי הוועידה הצבאית שעמדה מאחורי המהפכה.

== ראו גם ==
* ההפיכה בסוריה (1966)
* מהפכת התיקונים בסוריה (1970)
* מלחמת האזרחים בסוריה (משנת 2011 ואילך)

== הערות שוליים ==

קטגוריה:1963 בפוליטיקה
קטגוריה:הפיכות צבאיות
קטגוריה:סוריה: היסטוריה
נונאטאק אובלאצ'נאיה

נונאטאק אובלאצ'נאיה (באנגלית: Oblachnaya Nunatak) היא נונאטאק בקצה המזרחי של הרי סקוט, בארץ אנדרבי, במזרח אנטארקטיקה, שבאנטארקטיקה.

הנונאטאק ממוקם 13 קילומטרים דרומית-מזרחית לנונאטאקי פרוב.

== היסטוריה ==
=== גילוי ומיפוי הנונאטאק ===

הנונאטק התגלה על יד משלחת החקר האנטארקטית הסובייטית, אשר חקרה את אנטארקטיקה בין השנים 1961–1962.

המשלחת חקרה את הגאולוגיה של הנונאטאק.

=== מקור השם ===

שמו של הנונאטק ניתן לו על יד משלחת החקר האנטארקטית הסובייטית.

המשלחת קראה לנונאטאק "גורה אולאצ'ניה" (ברוסית: ההר מכוסה העננים).

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:10971 נונאטאק אובלאצ'נאיה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1689 נונאטאק אובלאצ'נאיה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10513&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק אובלאצ'נאיה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אובלאצ'נאיה
הרי סקוט (אנטארקטיקה)

הרי סקוט (באנגלית: Scott Mountains) הם מספר פסגות מבודדות, בארץ אנדרבי, במזרח אנטארקטיקה, שבאנטארקטיקה.

הפסגות מצויות מדרום למפרץ אמונדסן.

גובהם של ההרים 1,028 מטרים מעל פני הים.

== היסטוריה ==
=== גילוי ומיפוי ההרים ===

ההרים התגלו ב-13 בינואר 1930, על ידי משלחת החקר הבריטית, אוסטרלית וניו זילנדית לאנטארקטיקה, בפיקודו של סר דאגלס מוסון. 

=== מקור השם ===

מוסון נתן לרכס את שמו.

מוסון קרא להרים "רכס סקוט" (Scott Range), על שמו של קפטן רוברט פלקון סקוט, מהצי המלכותי.

בשל המרחקים בין ההרים, אין מדובר ברכס רציף, ובהתאם שונה השם ל"הרי סקוט", אף שלעיתים עדיין משתמשים בשם "רכס סקוט".

== לקריאה נוספת ==

<div class="mw-content-ltr">• Sue Blackhall, [https://books.google.co.il/books?id=gbTNDwAAQBAJ&pg=PT223&lpg=PT223&dq=%22Scott+Mountains%22+Antarctica&source=bl&ots=nubYaJ7vDN&sig=ACfU3U3kRbhRaLJg1fKFrEHESzk-sMU1WA&hl=en&sa=X&ved=2ahUKEwieueOzsdftAhWcAWMBHc90Dg44HhDoATAIegQIBhAC#v=onepage&q=%22Scott%20Mountains%22%20Antarctica&f=false Scott of the Antarctic: The Legend 100 Years On]</div>

<div class="mw-content-ltr">• UKról, Piotr & Kusiak, Monika & Dunkley, Daniel & Wilde, Simon & Yi, Keewook & Lee, Shinae & Whitehouse, Martin. (2020), [https://www.researchgate.net/publication/345184977_Differences_in_Crustal_Ages_between_the_Tula_and_Scott_Mountains_of_Enderby_Land_East_Antarctica Differences in Crustal Ages between the Tula and Scott Mountains of Enderby Land, East Antarctica], DOI: 10.46427/gold2020.1369</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:13456 הרי סקוט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12907&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי סקוט] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13456&fid=antgeo_120 תצלום לוויין של אזור הרי סקוט]
* [https://www.geodata.us/australia_names_maps/aumaps.php?fid=1579&f=2&name=Scott%20Mountains תצלום לוויין של הרי סקוט]
* [https://mapcarta.com/25595540 מפת אזור הרי סקוט]
* [https://www.meteoblue.com/en/weather/current/scott-mountains_antarctica_6624931 מזג אוויר נוכחי מעודכן בהרי סקוט]
** [https://www.meteoblue.com/en/weather/14-days/scott-mountains_antarctica_6624931 תחזית מזג אוויר עדכנית ארוכת טווח עבור הרי סקוט]
** [https://www.meteoblue.com/en/weather/archive/yearcomparison/scott-mountains_antarctica_6624931 נתוני מזג אוויר סטטיסטיים ונתוני מזג אוויר היסטוריים עבור הרי סקוט]

== הערות שוליים ==
 

סקוט
מייקל רייגן

מייקל ס. רייגן (באנגלית: Michael S. Regan; נולד ב-6 באוגוסט 1976) הוא רגולטור סביבתי אמריקאי, המשמש כמנהל הסוכנות להגנת הסביבה. בעבר כיהן כמזכיר המחלקה לאיכות הסביבה בקרוליינה הצפונית ומומחה לאיכות האוויר בסוכנות להגנת הסביבה.

ב-17 בדצמבר 2020 הכריז הנשיא הנבחר של ארצות הברית, ג'ו ביידן כי בחר ברייגן לכהן בתפקיד מנהל הסוכנות להגנת הסביבה בממשלו העתידי<ref name=":2"></ref>. ב-11 במרץ 2021 הושבע לתפקיד.

== ביוגרפיה ==
רייגן הוא יליד גולדסבורו שבקרוליינה הצפונית, הוא קיבל תואר ראשון במדעי כדור הארץ והסביבה באחת מהאוניברסיטאות בקרוליינה הצפונית ולאחר מכן החליט ללמוד באוניברסיטת ג'ורג' וושינגטון ששוכנת בוושינגטון די. סי, שם קיבל תואר שני במינהל ציבורי<ref name=":0"></ref>.

רייגן התחיל את דרכו כמפקח סביבתי של הסוכנות להגנת הסביבה בתקופת ממשל הנשיא הדמוקרטי ביל קלינטון ולאחר מכן גם בממשל הנשיא הרפובליקני בוש הבן<ref name=":3"></ref>. לאחר מכן הצטרף לקרן להגנה סביבתית (באנגלית: EDF), שם הפך בסופו של דבר לסגן נשיא עמית לאנרגיה נקייה ולמנהל אזורי בדרום מזרח ארצות הברית, הוא נשאר בצוות ההנלה של הקרן למעלה משמונה שנים.

בינואר 2017, מושל קרוליינה הצפונית רוי קופר בחר ברייגן לשמש כמזכיר המחלקה לאיכות הסביבה במדינתו, הוא פעל גם לפיתוח תוכנית האנרגיה הנקייה של המדינה, שמטרתה היא להפחית את פליטת גזי החממה במגזר הפרטי עד 2030.

ב-11 במרץ 2021 הושבע לתפקיד מנהל הסוכנות להגנת הסביבה. רייגן הוא האפרו-אמריקאי הראשון שמנהל את הסוכנות.

== חיים אישיים ==
רייגן גר עם אשתו ובנו בבירת קרוליינה הצפונית, ראלי.

==קישורים חיצוניים==

== הערות שוליים ==

קטגוריה:בוגרי אוניברסיטת המדינה של קרוליינה הצפונית A&T
קטגוריה:בוגרי אוניברסיטת ג'ורג' וושינגטון
קטגוריה:חברי הקבינט של ארצות הברית בממשל ג'ו ביידן
קטגוריה:מנהלים אמריקאים
קטגוריה:פעילי איכות הסביבה אמריקאים
קטגוריה:קרוליינה הצפונית: אישים
קטגוריה:אפרו-אמריקאים חברי הקבינט של ארצות הברית
קטגוריה:אמריקאים שנולדו ב-1976
מהפכת 1848 (ולאכיה)

ציור של קוסטקה פטרסקו, [[ברבו איסקובסקו נושא את הדגל מהפכת 1848. על הדגל מופיעות המילים: צדק – אחווה, כשהן כתובות באותיות האלפבית הקירילי הרומני]]
מהפכת 1848 (ברומנית: Revoluția de la 1848 din Țara Românească), שהתרחשה בנסיכות ולאכיה, הייתה חלק מגל המהפכות של אביב העמים. המהפכה הייתה בעלת מטרות לאומיות וליברליות ובעלת זיקה למהפכת 1848 (מולדובה). מטרות המהפכה היו הפלת האדמיניסטרציה המוכתבת על ידי השלטונות הרוסיים באמצעות התקנון האורגני ולבטל את זכויות היתר של הבויארים.
סמל הממשל הזמני של [[ולאכיה ב-1848]]
המהפכה הונהגה על ידי צעירים אינטלקטואלים וקציני צבא והצליחה להדיח את השליט, גאורגה ביבסקו, שהוחלף על ידי ממשלה זמנית ומועצת עוצרים, שהעבירו רפורמות מתקדמות - הראשונה הייתה הכרזת איסלאז.
תוכן [[הכרזת איסלאז. נכתב ברומנית עם אלפבית קירילי רומני]]

=== דגל מהפכת 1848 ===
[[ברבו איסקובסקו נושא את הדגל במהפכת 1848 (ולאכיה). על הדגל מופיעות המילים: צדק – אחווה, כשהן כתובות באותיות האלפבית הקירילי הרומני]]
הטריקולור הרומני הונף לראשונה במהפכת 1848 כחלק ממאבק המהפכנים בנסיכות מולדובה ובנסיכות ולאכיה להשתחרר מהמשטר המושחת של השליטים הפנרים, משלטון האימפריה העות'מאנית ומחסותה של האימפריה הרוסית. בהפגנה שערכו המפגינים בבוקרשט נשא את הדגל בראש ההפגנה הצייר היהודי ברבו איסקובסקו (המעמד הונצח בציור של הצייר הרומני קוסטקה פטרסקו), שכנראה צייר בעצמו את הדגל. על הדגל, שנשא איסקובסקו, היו כתובות ברומנית המילים "צדק" ו"אחווה", כשהן כתובות באותיות האלפבית הקירילי הרומני.

אין מסמכים המעידים על השתייכותו של איסקובסקו לקבוצה הסודית האחווה, אולם מעצם היותה קבוצה סודית היא נמנעה משמירת רשימות חברים. יונל ז'יאנו (Ionel Jianu), שכתב ספר ביוגרפי על ברבו איסקובסקו, סבר שאיסקובסקו היה חבר האחווה, לכן הוטל עליו לצייר את דגל המהפכה עם הסיסמה Dreptate - Frăție (צדק - אחווה), דגל שאיסקובסקו עצמו נשא בעת שההמון הקיף את ארמון השליט ביבסקו ב-11 ביולי 1848.
דגל מהפכת 1848 (ולאכיה) עם פסים אנכיים
הממשלה הזמנית של נסיכות ולאכיה, שהוקמה כתוצאה מהמהפכה, החליטה שזה יהיה הדגל הלאומי, אלה יהיו צבעיו ואלה יהיו המילים הכתובות עליו וזו הייתה ההחלטה הראשונה של הממשלה הזמנית.

כעבור כמה שבועות הוציאה הממשלה הזמנית החלטה חדשה בנושא ובה נטען, שההחלטה הקודמת לא הובנה היטב, לכן מבהירים, שפסי הדגל צריכים להיות אנכיים, כשהצבע הכחול סמוך למוט ואחריו הצהוב ואחרי הצהוב האדום.

== קישורים חיצוניים ==

* 

==הערות שוליים==

* [http://jurnalul.ro/vechiul-site/calendar/1848-de-la-islaz-pe-campia-filaretului-uniti-vom-fi-tari-615405.html 1848 – de la Islaz, pe Câmpia Filaretului: "Uniţi, vom fi tari!"] 
* [http://www.istorie-pe-scurt.ro/revolutia-de-la-1848-in-tara-romaneasca-dreptate-si-fratie/ ISTORIA ROMANILOR] 
* [https://www.istoriacontemporana.info/2012/03/revolutia-de-la-1848-in-tarile-romane.html REVOLUŢIA DE LA 1848 ÎN ŢĂRILE ROMÂNE] 

קטגוריה:אביב העמים
קטגוריה:הפיכות ומהפכות שלטוניות
קטגוריה:רומניה: היסטוריה
קטגוריה:לאומיות
קטגוריה:1848
פרעות חמה (1964)

פרעות חמה התרחשו באפריל 1964 בעיר חמה שבסוריה והיו הראשונות בין שלטון מפלגת הבעת' לתנועת האחים המוסלמים, כשנה לאחר עליית הבעת' לשלטון בהפיכה. המהומות דוכאו באמצעות כוח צבאי רב, שהוביל לכ-70 עד 100 הרוגים בקרב האחים המוסלמים, והרס חלקי של שכונות העיר חמה. חמה המשיכה להיות מרכז אסלאמיסטי גם בשנים שלאחר מכן במרד האיסלאמי.

== רקע ==
מפלגת הבעת' עלתה לשלטון בהפיכה שהתרחשה במרץ 1963. השלטון החדש דיכא את הכוחות המרקסיסטיים והנאצריסטים בסוריה. בשנת 1964 הוצאה תנועת האחים המוסלמים אל מחוץ לחוק. במקביל נערכו שביתות והפגנות המוניות ברחבי הערים הגדולות בסוריה, ובהן חמה שהיוותה מרכז איסלאמיסטי שמרנני. הפגנות ושביתות אלו דוכאו במהרה על ידי הצבא.

== מהלך המהומות ==
המהומות החלו באפריל 1964, כחלק מהפרות סדר בכל סוריה. המהומות בחמה מומנו בחלקן על ידי סוחרים מקומיים שתמכו ברעיונות המחאה. המורדים האיסלאמיסטים בעיר הקימו מחסומים, אגרו מזון וכלי נשק, פגעו בחנויות יין. אחד המסגדים המקומיים הפך למפקדת המורדים ולמחסן נשק.

המרד הסתיים כמספר מים לאחר התפרצותו, כאשר נשיא סוריה, אמין אל-חאפז הורה לצבא לדכאו. המשמר הלאומי בחמה קיבל בתחילה תמיכת טנקים ותחמושת מהצבא ולאחר מכן, הותקפו שכונות בהן המורדים השתלטו באש טנקים ותותחים. ההפגזות אילצו את המורדים לנסוג למסגד הראשי, אשר הופגז גם הוא.

== לאחר המרד ==
הפגזת המסגד של המורדים עוררה את זעמם של מוסלמים רבים במדינה, והובילה למספר הפגנות ברחבי סוריה. המחאות הובילו את הממשל להבטיח בפומבי שיגן על חירויות האזרח ולהכריז על חוקה זמנית חדשה. בנוסף על כך, כמה מן הבכירים בבעת' התפטרו מתפקידם. הפעלת הכוח העזה בדיכוי המרד הויבלו למחלוקת בקרב הבכירים שנותרו, והנשיא העתידי חאפז אל-אסד תמך באופן מוחלט בשיטות שננקטו.

== ראו גם ==
* ההפיכה בסוריה (1966)
* מהפכת התיקונים בסוריה
* מלחמת האזרחים בסוריה
* הפיכת הבעת' בסוריה (1963)

קטגוריה:1964 בפוליטיקה
קטגוריה:סוריה: היסטוריה
קטגוריה:מהומות
ג'ורדן לויד

ג'ורדן לויד (באנגלית: Jordan Lloyd; נולד ב-27 ביולי 1993) הוא כדורסלן אמריקאי, המשחק בקבוצת הכדורסל מכבי תל אביב מליגת העל והיורוליג. גובהו 1.93 מטרים.

== ביוגרפיה ==
לויד נולד בשיקגו, אילינוי, ארצות הברית.

בעונת שיחק בהפועל אילת, שם הוא סיפק ממוצעים של 17.4 נקודות, 4.9 ריבאונדים, 3.3 אסיסטים וחטיפה וחצי בממוצע למשחק.

בעונת שיחק בקבוצת טורונטו ראפטורס, עמה זכה באליפות ה-NBA.

ביולי 2020 חתם בכוכב האדום בלגרד.

ביוני 2021 חתם בזניט הרוסית.

ביולי 2022 חתם במונקו.

ב-14 ביולי 2024 חתם לשנתיים במכבי תל אביב.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אילינוי: כדורסלנים
קטגוריה:שחקני NBA שלא נבחרו בדראפט
קטגוריה:כדורסלני פורט ויין מאד אנטס
קטגוריה:כדורסלני הפועל אילת
קטגוריה:כדורסלני טורונטו ראפטורס
קטגוריה:כדורסלני ראפטורס 905
קטגוריה:כדורסלני ולנסיה
קטגוריה:כדורסלני הכוכב האדום בלגרד
קטגוריה:כדורסלני זניט סנקט פטרבורג
קטגוריה:כדורסלני מונקו
קטגוריה:כדורסלני מכבי תל אביב
קטגוריה:אמריקאים שנולדו ב-1993
מרד האחים המוסלמים בסוריה

המרד האיסלאמי בסוריה התרחש בשנים 1976–1982 במספר ערים בסוריה. במהלך המרד לחמו אלפי מורדים אסלאמיסטים סונים מתנועת האחים המוסלמים בשלטון הסורי בהובלת נשיא סוריה חאפז אל-אסד ומפלגת הבעת'.

== רקע ==
העימותים בין שלטון הבעת' בסוריה לבין האחים המוסלמים החלו מיד לאחר ההפיכה הצבאית במדינה. ב־1964 הוציא השלטון את האחים המוסלמים מחוץ לחוק. בשנים 1964–1965 התקיימו מהומות, שביתות והפגנות רבות במדינה כנגד השלטון, כשהתקרית הבולטת ביותר הייתה פרעות חמה בעיר חמה שהיוותה את מרכז השמרנות האיסלאמית בסוריה.

ב-31 בינואר 1973 יישם הנשיא חאפז אל-אסד את חוקת סוריה משנת 1964, וזה הוביל למשבר לאומי. בניגוד לחוקות קודמות, החוקה החדשה לא חייבה את נשיא סוריה להיות מוסלמי, מה שהוביל להפגנות קשות ברחבי המדינה.

== מהלך המרד ==
בעקבות הכיבוש הסורי בלבנון ב-1976 נרצחו מספר קצינים וסוכני ממשל בולטים, בהם מפקד חיל המצב בחמה (אוקטובר 1976), הרקטור של אוניברסיטת דמשק (פברואר 1977), מפקד חיל הטילים, מנהל ענייני המשטרה במשרד הפנים, התובע הציבורי ואף רופאו של אסד עצמו. רוב הקורבנות היו עלאווים. ב-16 ביוני 1979 נרצחו עשרות צוערים בבית הספר לתותחנות בחלב. טבח הצוערים היווה התחלה לפעולות טרור וגרילה אינטנסיביות בעיר. בשנים 1979–1981 נרצחו בעיר למעלה מ-300 איש בפיגועים שונים, רובם עלאווים. תריסר אנשי דת מוסלמים שגינו את הפיגועים נרצחו אף הם.

ב-8 במרץ 1980 (יום השנה ה-17 להפיכת הבעת' ב־1963) התקיימו שביתות והפגנות ברחבי סוריה, שהפכו במהרה לעימותים אלימים. מוקד העימותים הארצי היה בחלב, שם נשלחו עשרות אלפי חיילים הנתמכים על ידי טנקים ומסוקים לדכא את המהומות, שבמהלכן נהרגו מאות מפגינים וכ-8,000 נעצרו. באפריל דוכא המרד בעיר.

ב-26 ביוני 1980 השליכו חמושים שני רימונים וירו לעבר הנשיא אסד במהלך קבלת פנים רשמית לנשיא מאלי. אסאד ניצל מניסיון ההתנקשות. באוגוסט הוצאו להורג כ-80 מתושבי חלב שהתגוררו בשכונה בה הותקף מוצב צבאי. באפריל 1981 בוצע ניסיון כושל לביצוע פיגוע בכפר עלאווי בסמוך לחמה. ניסיון זה הוביל לרצח 400 מתושבי העיר שנבחרו באקראי. מאוגוסט ועד נובמבר נרצחו מאות אנשים בפיגועי ענק בדמשק.

האירוע שנחשב לסוף המרד היה טבח חמה בפברואר 1982.

== לאחר המרד ==
במהלך שנות ה-90 שחרר הנשיא אסד כמה מן הפעלים האיסלאמיים שנכלאו לאחר המרד. במאי 2001 פרסמה תנועת האחים המוסלמים הודעה הדוחה את האלימות הפוליטית וקוראת למדינה מודרנית ודמוקרטית. אסירים פוליטיים רבים, כולל אנשי "האחים המוסלמים", קיבלו חנינה ושוחררו. עם זאת, לאחר כשנה הנשיא החדש בשאר אל-אסד ביטל את תהליך הדמוקרטיזציה.

== ראו גם ==
* ההפיכה בסוריה (1966)
* מהפכת התיקונים בסוריה
* מלחמת האזרחים בסוריה
* הפיכת הבעת' בסוריה (1963)
* זכויות האדם בסוריה

== קישורים חיצוניים ==

קטגוריה:מרידות
קטגוריה:סוריה: היסטוריה
אורורה (דיסני)

הנסיכה אורורה, הידועה גם בשם היפהפייה הנרדמת או בריאר רוז, היא דמות בדיונית המופיעה בסרט האנימציה ה-16 של אולפני ההנפשה של וולט דיסני, היפהפייה הנרדמת (1959). אורורה, שדובבה במקור על ידי הזמרת מרי קוסטה (בעברית על ידי השחקנית לימור שפירא), היא בתם היחידה של המלך סטפן ושל המלכה לאה. פיה מרושעת בשם מליפיסנט מבקשת לנקום על כך שלא הוזמנה לטבילה של אורורה ומקללת את הנסיכה בכך שהיא מבשרת שהיא תמות לפני שהשמש תשקע ביום הולדתה השש עשרה על ידי דקירת אצבעה בפלך הטווייה. נחושות למנוע זאת, שלוש פיות טובות מגדלות את אורורה כאיכרות פשוטות במטרה להגן עליה, וממתינות בסבלנות ליום הולדתה השש עשרה - ביום בו ניתן להפר את הכישוף רק בנשיקת אהבה אמיתית מהנסיך פיליפ.

אורורה מבוססת על הנסיכה באגדה של שארל פרו, "היפהפייה הנרדמת", כמו כן על הגיבורה המופיעה בגרסת האחים גרים לסיפור. במשך שנים נאבק וולט דיסני למצוא שחקנית המתאימה לדבב את הדמות וכמעט גנז את הפרויקט לחלוטים עד שמרי קוסטה התגלתה על ידי המלחין וולטר שומאן. עם זאת, המבטא הדרומי של קוסטה כמעט עלה לה בתפקיד עד שהוכיחה שהיא יכולה להחזיק מבטא בריטי למשך הסרט. על מנת להתאים את הרקע המפורט חסר התקדים של הסרט, העיצוב המעודן של אורורה דרש מאמץ רב יותר ממה שהושקע אי פעם על דמות אנימציה, כאשר האנימטורים שאבו השראה מאר נובו. הדמות אויירה על ידי מרק דייוויס בהשראת השחקנית אודרי הפבורן. לדמות יש 18 שורות דיאלוג בלבד וזמן מסך מועט בסרט, ובכך היא הדמות הראשית המדברת הכי פחות הסרט אנימציה באורך מלא של דיסני.

כשהסרט "היפהפייה הנרדמת" יצא לאור לראשונה בשנת 1959, הוא היה לכישלון מסחרי ונקטל על ידי המבקרים, מה שגרם לאולפני וולט דיסני לא להפיק סרטי אגדות למשך שלושה עשורים. אורורה עצמה קיבלה ביקורות שליליות על הפסיביות שלה ועל הדמיון שלה לשלגיה, והייתה לנסיכה האחרונה של דיסני, עד שאריאל, הדמות הראשית בסרט "בת הים הקטנה", הגיעה בשנת 1989, כ-30 שנה מאוחר יותר. עם זאת, קוסטה קיבלה תשבחות על עבודת הדיבוב שלה את הדמות והמשיכה בקריירה כזמרת אופרה לאחר הסרט. מבחינה כרונולוגית, אורורה היא הנסיכה השלישית של דיסני. השחקנית אל פנינג מגלמת את אורורה בגרסת הלייב אקשן של הדמות בסרט "מליפיסנט" משנת 2014, חידוש של סרט האנימציה המקורי מנקודת מבטה של הדמות מליפיסנט. פנינג חזרה על דמותה בסרט "מליפיסנט: אדונית הרשע", שמתרחש חמש שנים לאחר הסרט הראשון.

==קישורים חיצוניים==

* 

קטגוריה:דמויות נסיכות דיסני
קטגוריה:היפהפייה הנרדמת של דיסני
אנטוני קוזקייביץ'

אנטוני קוזקייביץ (בפולנית: Antoni Kozakiewicz; 13 ביוני 1841 – 3 בינואר 1929) היה צייר ז'אנרים פולני בסגנון הריאליסטי.

== ביוגרפיה ==
את לימודיו החל בשנת 1857 באקדמיה לאמנויות יפות בקרקוב בהנהלת ולדיסלב לושצ'קביץ', בין היתר, וסיים את לימודיו בשנת 1866.

לקח לו זמן נוסף להשלים את הקורסים שלו מכיוון שבשנת 1863 הוא היה שותף למרד ינואר, במהלכו נלכד בידי חיילים רוסים ונכלא עד לסיום המרד. לאחר סיום לימודיו המשיך את לימודיו באקדמיה לאמנויות יפות בווינה.

בשנת 1871, בזכות מלגה אימפריאלית, הוא הצליח להמשיך את לימודיו באקדמיה לאמנויות יפות במינכן. הוא חלק סטודיו עם פרנץ שטריט ואלכסנדר קוציס ולעיתים קרובות יצא איתם למסעות ציור בהרי בוואריה. עבודתו זכתה להצלחה רבה שם, ולכן החליט להישאר. הוא נשאר כמעט שלושים שנה בסך הכל, אף שביקר בקביעות בפולין.
אנטוני קוז'יקביץ', צועניה
בין השנים 1900 ל-1905 התגורר בוורשה, אך לא הצליח להשיג שם את אותה ההצלחה. בסופו של דבר הוא נשכח ופרש לכפר הנופש שצ'בניקה.

הוא חזר לקרקוב זמן קצר לפני מותו.

רבות מיצירותיו המוקדמות היו סצנות ממרד ינואר. במינכן צייר סדרת עבודות המתארות את חייהם של איכרים פולנים, יהודים וצוענים.

הוא יצר גם איורים לסיפורי ילדים ופאן תדיאוש מאת אדם מיצקביץ', כמו גם דיוקנאות ונופים.

אחיו הבכור, פיוטר קוז'קביץ (1836–1893), היה פסל ידוע.

== גלריה ==

<gallery mode="packed" heights="190">
Антони Козакевич.jpg|הכנר הקטן
File:Antoni Kozakiewicz - Gervaise The Getter.jpg|איור לפאן תאדאוש
Modlacy sie Zydzi.jpg|יהודים מתפללים
Antoni Kozakiewicz Na ulicy 1891.jpg|ברחוב
</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:פולנים שנולדו ב-1841
קטגוריה:נפטרים ב-1929
מרוגאמה

מרוגאמה (ביפנית: 丸亀市) היא עיר שנמצאת במחוז קאגווה, יפן.

== גאוגרפיה ==
העיר ממוקמת כ-560 ק"מ מבירת יפן, טוקיו, וכ-24 ק"מ מבירת המחוז, טקמאצו.

== אקלים ==
הטמפרטורה הממוצעת היא 15 מעלות צלזיוס. החודש הכי חם הוא יולי (26 מעלות צלזיוס). החודש הכי קר הוא ינואר (4 מעלות צלזיוס). כמות המשקעים הממוצעת היא 1,941 מילימטרים בשנה. חודש אוגוסט הוא החודש הגשום ביותר (328 מ"מ גשם), וחודש ינואר הוא החודש היבש ביותר (45 מ"מ גשם).

== ערים תאומות ==
* 
* 

== קישורים חיצוניים ==

* 

* 

== הערות שוליים ==

קטגוריה:יפן: ערים
קטגוריה:יישובים שהוקמו ב-1899
מיטויו

מיטויו (ביפנית: 三豊市) היא עיר שנמצאת במחוז קאגווה, יפן.

== גאוגרפיה ==
העיר ממוקמת כ-573.5 ק"מ מבירת יפן, טוקיו, וכ-39 ק"מ מבירת המחוז, טקמאצו.

== אקלים ==
הטמפרטורה הממוצעת היא 15 מעלות צלזיוס. החודש הכי חם הוא אוגוסט (24 מעלות צלזיוס). החודש הכי קר הוא ינואר (3 מעלות צלזיוס). כמות המשקעים הממוצעת היא 1,941 מילימטרים בשנה. חודש אוגוסט הוא החודש הגשום ביותר (328 מ"מ גשם), וחודש ינואר הוא החודש היבש ביותר (45 מ"מ גשם).

== ערים תאומות ==
* 

== קישורים חיצוניים ==

* 

== הערות שוליים ==

קטגוריה:יפן: ערים
קטגוריה:יישובים שהוקמו ב-2006
סנוקי

סַנוּקִי (ביפנית: さぬき市) היא עיר שנמצאת במחוז קאגווה, יפן.

== גאוגרפיה ==
העיר ממוקמת כ-525.5 ק"מ מבירת יפן, טוקיו, וכ-12 ק"מ מבירת המחוז, טקמאצו.

== אקלים ==
הטמפרטורה הממוצעת היא 14 מעלות צלזיוס. החודש הכי חם הוא אוגוסט (24 מעלות צלזיוס). החודש הכי קר הוא ינואר (4 מעלות צלזיוס). כמות המשקעים הממוצעת היא 2,155 מילימטרים בשנה. חודש אוגוסט הוא החודש הגשום ביותר (363 מ"מ גשם), וחודש ינואר הוא החודש היבש ביותר (51 מ"מ גשם).

== ערים תאומות ==
* 

== קישורים חיצוניים ==

* 

== הערות שוליים ==

קטגוריה:יפן: ערים
קטגוריה:יישובים שהוקמו ב-2002
היגאשי-קגאווה

היגאשי-קגאווה (ביפנית: 東かがわ市) היא עיר שנמצאת במחוז קאגווה, יפן.

== גאוגרפיה ==
העיר ממוקמת כ-512 ק"מ מבירת יפן, טוקיו, וכ-31 ק"מ מבירת המחוז, טקמאצו.

== אקלים ==
הטמפרטורה הממוצעת היא 14 מעלות צלזיוס. החודש הכי חם הוא יולי (24 מעלות צלזיוס). החודש הכי קר הוא ינואר (3 מעלות צלזיוס). כמות המשקעים הממוצעת היא 2,155 מילימטרים בשנה. חודש אוגוסט הוא החודש הגשום ביותר (363 מ"מ גשם), וחודש ינואר הוא החודש היבש ביותר (51 מ"מ גשם).

== קישורים חיצוניים ==

* 

== הערות שוליים ==

קטגוריה:יפן: ערים
קטגוריה:יישובים שהוקמו ב-2003